Nr. C 22/10 De Europæiske Fællesskabers Tidende 30. 1. 90 
Artikel 10, stk. 3, ændres som følger: 
»3. I medfør af artikel 8 i forordning (EØF) nr. 2052/88 drager de franske myndig­
heder og Kommissionen omsorg for, at de aktioner, der er omfattet af fællesskabsstøtte­
rammerne for OD, i overvejende grad antager form af operationelle programmer, idet der 
tages hensyn til principperne om partnerskab og additionalitet.« 
Artikel 11, stk. 2, ændres som følger: 
»2. Det regionale samarbejde på handelsområdet vil ifølge Traktatens bestemmelser 
kunne antage form af regionale handelsaftaler. 
Endvidere vil finansieringen af handelsfremmende foranstaltninger, som er fælles for OD, 
OLT og de omkringliggende AVS-stater, i overensstemmelse med de metoder, der er 
nævnt i stk. 3, kunne koordineres, således at de enkelte fondes regler og beføjelser over­
holdes.« 
Ændring af forslag til Rådets beslutning om særtoldordningen i de oversøiske franske departe­
menter (') 
KOM(89) 677 endelig udg. 
(Forelagt af Kommissionen i henhold til EØF-Traktatens artikel 149, stk. 3, 
den 21. december 1989) 
(90/C 22/07) 
BETRAGTNINGER 
Tredje betragtning ændres som følger: 
»ved Rådets ellevte direktiv 80/368/EØF af 26. marts 1980 om harmonisering af 
medlemsstaternes lovgivning om afsætningsafgifter er OD holdt uden for anvendelsesom­
rådet for sjette direktiv 77/388/EØF om det fælles merværdiafgiftssystem;« (21 ord 
slettes). 
Efter tredje betragtning indsættes følgende nye betragtning: 
»OD pålægger alle varer, der indføres på deres respektive territorier, en særlig afgift 
kaldet »OD-særtold«, hvis oprindelse går tilbage til det nittende århundrede, og som både 
pålægges indførte færdigvarer og mellemprodukter, hvorved den kan give anledning til 
forskelsbehandling og er en hindring for den frie vareomsætning;« 
Fjerde betragtning ændres som følger: 
»OD-særtolden tjener på nuværende tidspunkt som støtte for de lokale produktioner, der 
står over for særlige vanskeligheder som følge af departementernes afsides beliggenhed og 
økarakter;« 
Efter fjerde betragtning indsættes følgende nye betragtning: 
»den er desuden et væsentligt redskab til sikring af den lokale autonomi og det lokale 
demokrati og ressourcerne herfra bør anvendes som middel til økonomisk og social udvik­
ling af OD;« 
O EFT nr. C 39 af 16. 2. 1989, s. 6. 
30. 1.90 De Europæiske Fællesskabers Tidende Nr. C 22/11 
Syvende, ottende og niende betragtning ændres som følger: 
»for at gøre det muligt at skabe, opretholde og udvikle aktiviteter i OD bør de lokale 
myndigheder imidlertid have beføjelse til helt eller delvis, afhængigt af de økonomiske 
behov, at fritage de lokale aktiviteter for denne nye OD-særtold i en periode, der i prin­
cippet ikke overstiger ti år; 
for at sikre den fulde overholdelse af Traktatens bestemmelser samt den nødvendige 
samordning med de generelle mål, Fællesskabet forfølger, bør Kommissionen inden for en 
frist på to måneder og under henvisning til det økonomiske og sociale program for hvert 
område kunne udtale sig om de lokale myndigheders fritagelsesordninger, som skal have 
til formål at fremme den økonomiske og sociale udvikling i disse regioner i overensstem­
melse med Traktatens artikel 227, stk. 2; 
disse fritagelsesordninger bør være midlertidige og i princippet udløbe ti år efter reformen 
af afgiftsordningen; efter denne periode bør afgiftsordningen således være i fuld overens­
stemmelse med principperne i Traktatens artikel 95, idet der dog altid vil kunne træffes 
støtteforanstaltninger, der sigter mod de samme mål, inden for rammerne af de regionale 
støtteordninger og under overholdelse af bestemmelserne i artikel 92 til 94 samt under 
hensyntagen til gennemførelsesbestemmelserne for momsordningen i OD; inden udløbet af 
denne tiårsperiode forelægger Kommissionen Rådet en rapport om ordningens anvendelse 
og dens indvirkning på OD's udvikling ledsaget af passende forslag;« 
ARTIKLER 
Artikel 1 (der svarer til den tidligere artikel 1 samt artikel 2, stk. 1) erstattes af følgende 
tekst: 
»Senest den 31. december 1992 træffer de franske myndigheder de nødvendige foranstalt­
ninger, for at den særtoldordning, der er gældende i OD, efter principperne i artikel 2 og 
3 kan anvendes uden forskel, på produkter, der indføres eller fremstilles i OD.« 
Artikel 2 
— stk. 1 og 2 erstattes af følgende tekst: 
»1. Provenuet af denne afgift anvendes af de kompetente myndigheder i hvert enkelt OD 
til så effektivt som muligt at fremme den økonomiske og sociale udvikling i hvert enkelt 
OD. Kommissionen skal snarest muligt underrettes om de dispositioner, som de kompe­
tente myndigheder træffer for at nå dette mål. 
2. De kompetente myndigheder i hvert OD fastsætter en basisafgiftssats. Denne sats vil 
kunne gradueres afhængigt af varekategori.« 
— stk. 5 udgår. 
Artikel 3, stk. 1, andet punktum, ændres som følger: 
»Rapporten skal bl. a. omhandle ordningens virkninger på afhjælpningen af OD's økono­
miske og sociale handicap — idet der anvendes kriterier som arbejdsløsheden, den økono­
miske afhængighed udadtil og det regionale BNP — på den frie vareomsætning inden for 
Fællesskabet og på det regionale samarbejde mellem OD og de omkringliggende lande.«